Hülsen (Land Wusten)

Hülsen () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wremen mit bi.

 Geografie 

De Oort liggt in de Masch von Land Wusten. De Noordsee is en poor hunnert Meter in’n Westen.

De Naveröörd sünd Eckeleh, Wremerbüttel un Wremen in’n Noorden, Sievern in’n Noordoosten, Debst, Langen un Dingen in’n Süüdoosten, Imßen un Schottwarden in’n Süden un Hoof mit Hungerhörn in’n Noordwesten. De Hoff Ilkenbarg, de fröher ok Hülser Büttel nöömt worrn is, liggt direkt an’n Noordoost-Rand von Hülsen.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Süder-Veerdel von dat Kaspel Wremen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

To’n 1. Januar 2015 is de Gemeen Wremen oplööst un Deel von de ne’e Gemeen Wuster Noordseeküst worrn.

 Inwahnertall 

 Religion 

Hülsen is evangeelsch-luthersch präägt un höört to dat Kaspel von de Willehadi-Kark in Wremen.

För de Kathoolschen is de Hillig-Hart-Jesu-Kark in Bremerhoben-Leh tostännig.

 Weertschop un Infrastruktur 

 Verkehr 

Dör Hülsen löppt de Landsstraat 129, de in’n Noordoosten na Wremen, Mulsen, Dorum un Millm geiht un in’n Süüdoosten över Dingen un Weddewarden na Speckenbüttel. Von Wreem ut na Oosten löppt de Kreisstraat 66, de in Sievern de L 135 krüüzt un bi Debst an de L 118 un de L 120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 6 Bremerhoben-Överseehavens liggt so 13 Kilometer in’n Süüdoosten von Hülsen an de Cherbourger Straat.

De nächste Bahnhoff is so bi dree Kilometer wied weg in’n Noordoosten de Bahnhoff Wremen an de Bahnlien Bremerhoben–Cuxhoben.

 Footnoten 

Kategorie:Oort
Kategorie:Landkreis Cuxhoben